
Šakiai
Rajono savivaldybės taryba, vadovaudamasi Lietuvos Respublikos Jaunimo politikos pagrindų įstatymo (Žin., 2003, Nr. 119 -5406) 8 str. 1 d., n u s p r e n d ž i a,

 RAJONO SAVIVALDYBĖS JAUNIMO POLITIKOS KONCEPCIJA

                                                        PREAMBULĖ


Lietuvos Respublikos jaunimo politikos pagrindų įstatyme apibrėžiama, kad jaunas žmogus - asmuo nuo 14 iki 29 metų. Tai amžiaus tarpsnis, kai formuojasi žmogaus asmenybė, kai jis  savarankiškai pradeda dalyvauti visuomenės gyvenime ir daryti jam įtaką. Šiuo laikotarpiu jauniems žmonėms iškyla įvairių problemų:  didėjantis jaunimo nusikalstamumas, priklausomybių ligos, nedarbas, užimtumo, būsto  ir kitos problemos, kurių jie dažnai nesugeba įveikti vien savo jėgomis.  Jauno žmogaus nesugebėjimas spręsti kylančias problemas dažnai sukelia tiek atskiriems asmenims, tiek  visuomenei sunkių pasekmių.

Visuomenė per Savivaldybės institucijas gali ir turi prisidėti prie  jaunimo problemų sprendimo, darydama teigiamą įtaką jaunos asmenybės formavimuisi.

Jaunimas nori būti išgirstas, nori būti laikomas visaverčiu proceso dalyviu, jis nori atlikti savo vaidmenį kuriant Lietuvą bei integruojantis į Europos Sąjungą. Šakių rajono savivaldybės jaunimo politika formuojama ir orientuojama į tai, kad jaunas žmogus būtų išgirstas ir jam būtų padedama spręsti rūpimus klausimus.

Šakių rajono jaunimas –Šakių krašto visuomenės dalis. Aktyvus pilietis išugdomas tik tuomet, kai jaunas žmogus gali pamatyti savo asmeninių pastangų rezultatus.

Padėdama rajono jaunimui įsitraukti į visuomenės gyvenimą, rajono savivaldybė siekia, kad jaunimas savo iniciatyva ir kūrybinėmis galiomis, dalyvaudamas mokyklos, gyvenamosios vietovės ar asociacijos gyvenime,  įgytų patirties ir pasitikėjimo, kurio jam reikia dabar ar prireiks ateityje.
Koncepcijos sąvokos:
Jaunas žmogus – asmuo nuo 14 iki 29 metų.

                     Jaunimo iniciatyva – jaunimo veikla, skirta jaunimo poreikiams tenkinti. 

                     Jaunimo organizacija – įstatymų ir kitų teisės aktų nustatyta tvarka įregistruota visuomeninė organizacija ar asociacija, kurioje ne mažiau kaip 2/3 narių sudaro jauni žmonės.

Su jaunimu dirbanti organizacija – viešasis juridinis asmuo, kurio vienas iš tikslų – į jaunimą orientuota ir jaunimo poreikius tenkinanti veikla.

                     Jaunimo projektas – tikslinė jaunų žmonių grupės ar jaunimo organizacijos veikla, kuri  yra apibrėžta   pasirengimo ir įgyvendinimo terminais, tikslais, finansavimo šaltiniais, autoriais ir įgyvendintojais.

                     Jaunimo programa – ilgalaikis darbas vienos ar kelių institucijų, organizacijos veiksmų visuma, jungianti nuo kelių iki keliolikos atskirų  projektų.

Jaunimo darbuotojas – suaugęs asmuo, veikiantis darbo su jaunimu srityje ir turintis tam reikalingą kompetenciją bei gaunantis užmokestį už darbą.

Neformalus jaunimas – jaunimas nedalyvaujantis visuomeninių organizacijų veikloje.

Regioninė jaunimo organzacijų taryba – jaunimo organizacija, kurios pagrindinis tikslas – vienyti savivaldybės teritorijoje veikiančias jaunimo organizacijas ir joms atstovauti.

Atviras jaunimo centras - programas įgyvendinanti ir jaunimo veiklą vykdanti organizacija, įsikūrusi patalpose, pritaikytose organizuoti renginius skirtus jaunimui ir kitas pozityvias jaunimo veiklas, skatinančias jaunimo laisvalaikio užimtumą, saviraišką, socialinių įgūdžių ugdymą, įsitraukimą į visuomeninę veiklą, turinti darbuotojus, savanorius pasirengusius tinkamai įgyvendinti minimą veiklą.

Mažiau galimybių turintis jaunimas – jaunimas, kurio galimybės dalyvauti visuomeniniame gyvenime yra ribojamos dėl įvairių socialinių, kultūrinių, finansinių faktorių.

                                    I. BENDROJI DALIS

1. Šakių rajono savivaldybės (toliau – Savivaldybė) jaunimo politikos koncepcija remiasi Europos sąjungos teisės aktais, Lietuvos Respublikos įstatymais, Vyriausybės nutarimais, Šakių rajono savivaldybės tarybos sprendimais bei kitais teisės aktais jaunimo politikos srityje.

2. Savivaldybės jaunimo politika – valstybės, Savivaldybės institucijų bei įstaigų ir  jaunimo bei su jaunimu dirbančių organizacijų kompleksiška ir  kryptinga veikla, kuria sprendžiamos  jaunimo problemos ir siekiama sudaryti palankias sąlygas formuotis jauno žmogaus asmenybei bei jo integravimuisi į visuomenės gyvenimą taip pat  siekiama visuomenės ir atskirų jos grupių supratimo bei tolerancijos jauniems žmonėms.

3. Pagrindiniai Savivaldybės jaunimo politikos tikslai:

3.1. identifikuoti Šakių rajono savivaldybės jaunimo ir jaunimo organizacijų situaciją rajone; 

3.2. sudaryti sąlygas formuotis atsakingai, pilietiškai, demokratiškai ir kūrybiškai asmenybei;

3.3. sudaryti jaunimui palankią socialinę, politinę ir pilietinę aplinką, užtikrinant jaunų žmonių pilietines, socialines, politines  teises;
3.4. padėti jaunimui integruotis į politinį, ekonominį, socialinį, kultūrinį šalies bei rajono   gyvenimą;
3.5. rūpintis jaunimo socialinių, kultūrinių problemų sprendimu, jaunimo nusikalstamumo bei žalingų įpročių prevencija, užimtumu, būstu ir kitomis aktualiomis jaunimo problemomis.
3.6. stiprinti jaunimo organizacijų potencialą.

3.7. sudaryti sąlygas jaunimo organizacijoms dalyvauti sprendimų priėmime, formuojant Savivaldybės jaunimo politiką. 

4. Pagrindiniai Savivaldybės jaunimo politikos principai:

4.1.  pariteto – Savivaldybės institucijos ir įstaigos bei jaunimo organizacijos yra atstovaujamos po lygiai;

4.2. subsidiarumo – sprendimai, susiję su jaunimu, turi būti priimami tuo lygmeniu, kuriame jie yra efektyviausi;

4.3. tarpžinybinio koordinavimo – Savivaldybės institucijos ir įstaigos, spręsdamos su jaunimu susijusius klausimus, bendrauja ir bendradarbiauja tarpusavyje; 

4.4. kompleksiškumo – su jaunimu susiję klausimai sprendžiami įvertinus visas aplinkybes, sprendimai grindžiami objektyviais rodikliais bei faktais;

4.5. dalyvavimo – su jaunimu susiję klausimai sprendžiami jaunimui dalyvaujant ir derinant su jaunimu ar jaunimo organizacijų atstovais;

4.6. informavimo – Savivaldybės institucijos ir įstaigos bei jaunimo organizacijos informuoja jaunimą jam aktualiais klausimais priimtina ir prieinama forma;

4.7. savarankiškumo – jaunimas pats renkasi veiklos sritį, formuoja jos tikslus, aktyviai joje dalyvauja ir atsako už tikslų įvykdymą;

4.8. savanoriškumo – jaunimas dalyvauja pasirinktoje jaunimo veiklos srityje savo noru ir niekieno neverčiamas;

4.9. savivaldos – jaunimas savo veikloje nustato šios veiklos tikslų įgyvendinimo būdus, formą, atsakomybę ir įvertinimą;

4.10. bendravimo ir bendradarbiavimo – jaunimo organizacijos bendrauja ir bendradarbiauja su Lietuvos ir užsienio jaunimo organizacijomis, valstybės ir savivaldybių institucijomis ir įstaigomis, kitais fiziniais ir juridiniais asmenimis.

II. SAVIVALDYBĖS INSTITUCIJOS,  ĮGYVENDINANČIOS JAUNIMO

POLITIKOS TIKSLUS

5. Šakių rajono savivaldybės taryba (toliau – Taryba), atsižvelgdama į Šakių rajono savivaldybės jaunimo reikalų tarybos (toliau - Jaunimo taryba) siūlymus, formuoja Savivaldybės jaunimo politikos tikslus, principus ir kryptis bei savo teisės aktais įtvirtina nuostatas pagal kurias šie tikslai įgyvendinami.

6. Jaunimo taryba nagrinėja svarbiausius jaunimo politikos klausimus ir teikia siūlymus Tarybai dėl jaunimo ir jaunimo organizacijų poreikius atitinkančios jaunimo politikos įgyvendinimo. Jaunimo taryba sudaroma pariteto principu iš Savivaldybės institucijų bei jaunimo organizacijų atstovų. Jaunimo tarybos nuostatus ir sudėtį tvirtina  Taryba. 

7. Prireikus prie Jaunimo tarybos gali veikti patariamosios ekspertų komisijos, teikiančios pasiūlymus atskirais Savivaldybės jaunimo politikos tikslų įgyvendinimo klausimais. Tokių komisijų sudarymo ir darbo organizavimo tvarką nustato Jaunimo taryba.

8. Šakių rajono savivaldybės administracijos veiklą jaunimo politikos srityje koordinuoja Savivaldybės administracijos direktorius ir rajono jaunimo reikalų koordinatorius.
9. Savivaldybės institucijos bei įstaigos įgyvendina Tarybos sprendimus, reglamentuojančius Savivaldybės jaunimo politikos  įgyvendinimą.
III. SAVIVALDYBĖ IR REGIONINĖ JAUNIMO ORGANIZACIJŲ TARYBA


10. Šakių jaunimo  sąjunga „Apskritasis stalas“ yra regioninė jaunimo organizacijų taryba, veikianti Savivaldybėje, kuri koordinuoja jaunimo organizacijų vienijimąsi, bendradarbiavimą, keitimąsi informacija, organizacijų galimybių stiprinimą, pozityvaus požiūrio į visuomeninę veiklą formavimą bei atstovauja Šakių rajono jaunimo organizacijas Savivaldybėje.
10.1. Savivaldybės institucijos, įgyvendindamos  jaunimo politikos tikslus, bendrauja ir bendradarbiauja su regionine jaunimo organizacijų taryba.
10.2. Regioninė jaunimo organizacijų taryba deleguoja savo atstovus į Jaunimo tarybą ir į savivaldybės komisijas, nagrinėjančias aktualius jaunimo politikos klausimus.

IV. SAVIVALDYBĖ IR JAUNIMO BEI SU JAUNIMU DIRBANČIOS

ORGANIZACIJOS

 11.  Savivaldybės institucijos visapusiškai skatina jaunimo ir su jaunimu dirbančių organizacijų kūrimąsi ir veiklą. 

 12. Savivaldybė kiekvienais metais skiria lėšas  jaunimo veikos programai įgyvendinti. Programos lėšos naudojamos jaunimo organizacijų, neformalių jaunimo grupių ir organizacijų dirbančių su jaunimu veiklos projektams finansuoti.

 13. Projektų finansavimo konkurso organizavimo tvarką, nuostatus bei konkurso rezultatus Jaunimo tarybos siūlymu tvirtina  Administracijos direktorius.

 14. Savivaldybės institucijos jaunimo organizacijoms, neformalioms jaunimo grupėms ir organizacijoms dirbančioms su jaunimu  sudaro lengvatines sąlygas naudotis Savivaldybei priklausančiomis patalpomis, technine įranga, kitomis materialinėmis vertybėmis. Lengvatinės sąlygos turi būti teisiškai įforminamos.

 15. Savivaldybės institucijos ir/arba jaunimo organizacijos inicijuoja ir/arba organizuoja jaunimo lyderių, jaunimo bei su jaunimu dirbančių organizacijų atstovų mokymus aktualiomis temomis.

16. Savivaldybės institucijos pagal savo galimybes remia jaunimo darbuotojų (švietimo, kultūros, sporto, socialinių ir kt.) t.y. asmenų, galinčių kvalifikuotai teikti jaunimui informacinę, socialinę, psichologinę, juridinę ir kitokią pagalbą bei organizuoti jaunimo užimtumą ir laisvalaikį, rengimą. 

V. SAVIVALDYBĖS JAUNIMO POLITIKA IR ŠVIETIMAS, SPORTAS BEI

KULTŪRA

17. Savivaldybės jaunimo ir švietimo politikos papildo viena kitą. Savivaldybė skatina formalaus bei neformalaus švietimo įstaigų ir visuomeninių jaunimo organizacijų bendradarbiavimą.

18. Savivaldybė palaiko ir remia neformalių švietimo įstaigų  veiklą.

19. Savivaldybės institucijos, formaliojo ir neformaliojo švietimo, kultūros bei sporto įstaigos yra atviros neformalioms jaunimo grupėms, jaunimo organizacijoms.
20. Savivaldybės institucijos ir įstaigos:

20.1. sudaro  sąlygas jaunimo organizacijų bei neformalių jaunimo grupių  veiklai rajono mokyklose, kultūros įstaigose ir kt.. Jaunimo organizacijoms,  neformalioms jaunimo grupėms, pagal galimybes, leidžiama naudotis mokyklų patalpomis ne pamokų metu Savivaldybės arba mokyklų vadovybės nustatyta tvarka.
20.2. skiria dėmesį rajono mokyklų mokinių savivaldoms, bendradarbiauja pagal parengtą programą, kurioje nurodytos pagrindinės bendradarbiavimo kryptys, priemonės ir laukiami rezultatai. Savivaldybės formaliojo švietimo institucijos turi sudaryti sąlygas veikti mokinių savivaldos institucijoms bei užtikrinti galimybę joms dalyvauti priimant su formaliuoju bei neformaliuoju švietimu susijusius klausimus.

20.3. skatina jaunimo pilietinį ir tautinį ugdymą.

20.4. visapusiškai skatina jaunimo verslumą bei sukuria tam tinkamus įgyvendinimo mechanizmus.

20.5. gerina rajono sporto infrastruktūros prieinamumą neformalioms jaunimo grupėms bei jaunimo organizacijoms sporto renginiams rengti.

20.6. visapusiškai skatina jaunųjų menininkų iniciatyvas bei projektus. 
20.7. sudaro sąlygas jaunimo bei jaunimo organizacijų mėgėjiškai meninei veiklai bei meno renginiams organizuoti.
VI. SAVIVALDYBĖS JAUNIMO POLITIKA IR SOCIALINĖ BEI
SVEIKATOS   APSAUGA

21. Savivaldybės institucijos rengia  ir įgyvendina prevencines programas, susijusias su jaunimo socialine bei sveikatos apsauga.

22. Savivaldybės institucijos skatina neformalaus jaunimo socializaciją, įgalinimą, sudaro sąlygas neformalaus jaunimo veiklai atviruose jaunimo centruose.

23. Savivaldybės institucijos bendradarbiauja sprendžiant jaunų žmonių būsto ir įsiliejimo į darbo rinką klausimus.

VII. SAVIVALDYBĖS JAUNIMO POLITIKA IR RAJONO PLĖTRA

24. Savivaldybės institucijos įtraukia jaunimą į sprendimų nagrinėjimą dėl jaunimui aktualių strateginių rajono objektų.

25. Savivaldybės institucijos pagal savo galimybes kuria jaunimo laisvalaikiui ir neformaliam ugdymui skirtas  erdves – atvirus jaunimo centrus.
VIII. JAUNŲ ŽMONIŲ TEISĖS

26. Jaunas žmogus Šakių rajone naudojasi visomis Lietuvos Respublikos Konstitucijoje ir įstatymuose įtvirtintomis žmogaus ir piliečio teisėmis.
27. Kiekvienas jaunas žmogus turi teisę rinkti ir būti išrinktas į Šakių rajono savivaldybės jaunimo reikalų tarybą ir atstovauti organizacijų, neformalių jaunimo grupių interesams. 

IX. SAVIVALDYBĖS JAUNIMO POLITIKOS KONCEPCIJOS ĮGYVENDINIMAS
28. Taryba tvirtina  Savivaldybės jaunimo politikos koncepciją, kurioje formuluojami Savivaldybės jaunimo politikos tikslai, principai ir kryptys, reglamentuojama konkreti Tarybos ir savivaldybės administracijos veikla, įgyvendinant rajono savivaldybės jaunimo politikos tikslus.

29. Taryba, Jaunimo tarybos teikimu, gali koncepciją patikslinti ar papildyti.

